Kreikan jääkiekkomaajoukkue

Kreikan jääkiekkomaajoukkue on Kreikan edustusjoukkue kansainvälisissä jääkiekko-otteluissa ja turnauksissa. Kreikka on ollut Kansainvälisen jääkiekkoliiton IIHF:n jäsen vuodesta 1987 alkaen. Joukkue sijoitettiin IIHF:n ylläpitämään maailmanrankingiin ensi kerran vuonna 2008. Vuonna 2022 maassa oli 125 rekisteröityä miesjääkiekkoilijaa ja kolme jäähallia. Vuoteen 2025 mennessä pelaajien määrä oli pudonnut sataan ja hallien yhteen.

Kreikan maajoukkue teki kansainvälisen ensiesiintymisensä C-sarjan maailmanmestaruuskilpailuissa Etelä-Afrikassa. Kreikka voitti 21. maaliskuuta 1992 käydyn ensimmäisen kansainvälisen ottelunsa Turkkia vastaan maalein 15–3 Johannesburgissa.

Edellisen kerran joukkue on ottanut osaa maailmanmestaruuskilpailuihin kaudella 2012–2013, jolloin se sijoittui 3. divisioonan maailmanmestaruuskilpailuissa viidenneksi. Turnauksessa otteli sen lisäksi viisi muuta maajoukkuetta, joista Kreikka voitti Yhdistyneiden arabiemiirikuntien joukkueen.

Sijoitukset
 1992 – C2-sarja; 3.
 1995 – C2-sarja; 9. 
 1996 – D-sarjan karsinta, välimeren lohko; 3. (Joukkue diskattiin, koska se käytti pelaajia, joilla ei ollut edustusoikeutta.) 
 1998 – D-sarja; 8. 
 1999 – D-sarja; 8.
 2008 – 3. divisioonan karsinta; 1.
 2008 – 3. divisioona; 5.
 2009 – 3. divisioona; 4. 
 2010 – 3. divisioona; 2. 
 2011 – 3. divisioona; 5. 
 2012 – 3. divisioona; 5. 
 2013 – 3. divisioonan karsinta; 2.
 2013 – 3. divisioona; 5.

 Maailmanranking 
 2008 - 46.
 2009 - 46.
 2010, helmikuu - 46.
 2010, toukokuu - 45.
 2011 - 44.
 2012 - 44. 
 2013 - 44.
 2014, helmikuu - 44.
 2014, toukokuu - 46.
 2015 - 49.
 2016 - 49.
 2017 - ei sijoitettu
 2018, helmikuu - ei sijoitettu
 2018, toukokuu - ei sijoitettu
2019 - ei sijoitettu
2020 - ei sijoitettu
2021 - ei sijoitettu
2022, helmikuu - ei sijoitettu
2022, toukokuu - ei sijoitettu
2023 - ei sijoitettu
2024 - ei sijoitettu
Lähteet

Luokka:Jääkiekkomaajoukkueet
Luokka:Kreikan jääkiekko